kykNET Musiek op jou kassie | SARIE
kykNET Musiek op jou kassie	deur admin
Dié opwindende nuwe kanaal bestaan uit verskillende afdelings met Afrikaanse musiekvideo’s, van toeka tot nou.
In die oggende wys Wekker!, ‘n aflewering propvol musiekvideo’s om jou oggend op te kikker. Dan volg Kowee Kleuterklanke vir die jongspan. Daarna word Mengelmoes uitgesaai en dit gaan huishoudelike takies baie maklik en plesierig maak.
Etensuur wys Asemskep. En #Duidelik! is spesiaal vir tieners. Laatmiddag volg Skoffel, gevolg deur Witwarm-mengsel. Vir die naguile is daar vermaak op Deurnag.
Naweke bring lekker dinge met vermaak vir die hele gesin. Vrydag is dit Kuiertyd, en Saterdagaand kom Sakkie Langarm aan die beurt.
Op Sondae word Jukebox en DKNT Gospel uitgesaai.
Kom sing, luister en kyk saam – die kykNET Musiek, kanaal 146 op DStv. Vanaf Dinsdag 13 November 2012.
Sluit aan by die kykNET Musiek-Facebookblad. Subscribe to our newsletter September 27, 2009 netjane11 Kommentaar
Viva Suid-Afrika viva!
September 24, 2009 September 24, 2009 netjane3 Kommentaar
My tweede rock song vir n Donderdag – van ‘n Suid-Afrikaanse band.
Geniet vandag ons land. Dit bied soveel meer as braai.
September 21, 2009 September 21, 2009 netjane3 Kommentaar
Ons naweek weg was baie lekker (of ten minste dit was, nadat ons verby die verkeer wat deur die twee voetgangers wat by Zambezi se afrit omgery is, kon kom). Ons het by Leeuwenhof gebly en alhoewel dit op die prentjies en websites en alles vreeslik oulik lyk was ek effe teleurgesteld. Alles was netjies en reg. Die kamers was netjies, die ligging was mooi, die kos was keurig, maar ek was nie van my voete geslaan en van my asem beroof nie. Dit word as ‘n 4 ster plek gegradeer, maar ek dink dit het nog ‘n tikkie iets anders nodig om dit regtig spoggerig en “smart” te maak. As deel van die pakket het ons spa behandelings ook gehad, wat baie lekker was, veral vir iemand soos ek wat nooit spa toe gaan nie omdat ek in die algemeen nie daarvan hou as mense aan my raak nie. Ek en Liefie het ‘n pakket vir paartjies gehad, wat ‘n facial, rug/nek/skouer massering, hot stone treatment en Indian head massage ingesluit het. Toe ek daar opgestaan het was ek darem min lus vir troue hou, ek wou net slaap!
My nefie se troue was baie lekker en die bruid het mooi gelyk. Was bietjie anders om nie by een van die “normale” Johannesburgse venues te wees nie en Metsi-Metsi lewer regtig ‘n goeie diens. As iemand wat ook ‘n “destination” troue gehad het kan ek dit nogal aanbeveel. Die gaste kom bietjie weg, die venue is ‘n verrassing, dinge is bietjie anders. Die Kurt Darren treffers het vroeg al begin speel (hoe dan anders in die Bosveld?), maar ‘n vriendin van my reken dis nie ‘n regte Afrikaanse troue totdat “Hokaai, stop die lorrie” nie ook speel nie. Dit val my egter nog baie op hoe geslote mense se vriendekringe is. Liefie was omtrent die enigste engelssprekende daar, nevermaaind die enigste nie-blanke.
Ons het gisteroggend na ontbyt ‘n draai by my tannie-hulle op die plaas gaan maak en bietjie weer met die nefies en niggie opgevang. Almal word groot né? Hierdie stel nefies en niggie was die waarmee ek die meeste kontak gehad het, seker omdat hulle die naaste gebly het, die kinders omtrent almal in ons gesin se ouderdomsgroep was en hulle later ook op RAU geswot het en nogal naweke by ons kom kuier het uit die koshuis uit. Die bruidegom is deel van ‘n tweeling en sy broer het erg emosioneel geraak toe dit by toesprake kom. Toe’s ek ook in trane. Troues in eintlik maar vir my ‘n swak punt. Kan myself net nie help nie. Huil altyd, selfs op tv troues.
My ou romantiese hart darem…
September 16, 2009 netjane18 Kommentaar
Na aanleiding van Hanlie, Demoerin en Rosa se kommentaar op die vraag “Het jy ‘n gevaarlike idee wat die wêreld orde kan verander” plaas ek dan nou die tema liedjie van die “Anarchy and Destruction Flash mob” (Jane, Hanlie, Demoerin en Rosa). Enige ander mense wat nie skrikkerig is vir bloed en bomme nie is ook welkom. 😉
Dis dan ook die eerste liedjie in my nuwe “Thunderous Thursdays” tema. (ja, ja, ek weet dis nou eers Woensdag aand…)
September 14, 2009 September 14, 2009 netjane14 Kommentaar
Ek vra om getag te word en “hey presto!” ek word getag. Just like that. (doen nou die Mweb vingerkliek).
September 13, 2009 September 13, 2009 netjane17 Kommentaar
September 5, 2009 netjane21 Kommentaar
Is dit net ek of drink mense verskriklik baie? Ek is nie ‘n geheelonthouer nie, maar ek drink nou ook nie tot ek lê nie. Verder het ek ‘n reël dat ek nie bestuur na een of twee drankies nie. In die algemeen voel ek baie sleg die volgende dag, of ek nou ‘n glas wyn of die hele bottel drink, dieselfde geld vir shooters en “slet sappies” (ek hoor dis die eintlike naam vir al die Brutal Fruit/Spin/Archers Aqua tipe drankies!) Die resultaat is dat ek waarskynlik maande gaan sonder om enige iets alkoholies te drink, maklik by ‘n partytjie sal wees en niks drink nie en glad nie op ‘n Vrydagaand wonder oor waar die volgende kuierplek gaan wees nie.